Ministru kabineta noteikumu projekta

**“Grozījumi Ministru kabineta 2016. gada 25. oktobra noteikumos Nr. 688 “Eiropas Savienības ārkārtas pielāgošanas atbalsta piešķiršanas kārtība piena ražotājiem””**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots atbilstoši Lauksaimniecības un lauku attīstības likuma 5. panta ceturtajai daļai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Komisijas 2016. gada 8. septembra Deleģētās regulas (ES) Nr. 2016/1613, ar ko nosaka ārkārtas pielāgošanas atbalstu piena ražotājiem un citu lopkopības nozaru lauksaimniekiem, (turpmāk – Regula Nr. 2016/1613) 1. pantā paredzēts, ka Latvijai tiek piešķirts Eiropas Savienības (turpmāk – ES) ārkārtas pielāgošanās atbalsts 9 760 362 *euro* apmērā, savukārt 2. pants paredz dalībvalstij iespēju līdz 100% papildināt ES atbalstu ar papildu atbalstu no valsts budžeta.Saskaņā ar Ministru kabineta 2016. gada 25. oktobra noteikumiem Nr. 688 “Eiropas Savienības ārkārtas pielāgošanas atbalsta piešķiršanas kārtība piena ražotājiem” (turpmāk – noteikumi Nr. 688) 2016. gada decembrī piena ražotājiem Latvijā tika izmaksāts ES ārkārtas pagaidu atbalsts, kā to paredz regulas Nr. 2016/1613 1. pants. Gan Krievijas Federācijas 2014. gada 7. augustā ieviestais aizliegums importēt noteiktus lauksaimniecības, zivsaimniecības un pārtikas produktus no ES un citām valstīm (turpmāk – importa embargo), kurš pagarināts līdz 2017. gada nogalei, gan arī ES piena kvotu atcelšana no 2015. gada 1. aprīļa un pieprasījuma samazinājums no Ķīnas un citām Āzijas reģiona valstīm, kas ir svarīgi eksporta galamērķi, radīja nopietnas grūtības ES, tostarp Latvijas, piena nozarē, kas ir izteikti atkarīga no eksporta tirgiem.Nozīmīga eksporta tirgus zaudēšana radīja strauju piedāvājuma pārpilnību iekšējā tirgū, un tas izraisīja ilgstošu un būtisku piena iepirkuma un piena produktu cenu pazemināšanos. Latvijā piena iepirkuma cenas samazinājums bija viens no lielākajiem ES dalībvalstu vidū: kopš importa embargo Latvijas piena iepirkuma cena līdz 2016. gada jūlijam bija samazinājusies par 40%. Piena ražotāji iepirkuma cenu lejupslīdes dēļ ilgstoši saskārās ar būtiskiem ieņēmumu samazinājumiem un līdz ar to izjuta nopietnus bankrota draudus.2016. gada jūlijā piena iepirkuma cena Latvija bija sasniegusi savu zemāko punktu kopš Krievijas importa embargo noteikšanas, bet turpmākos mēnešus cena strauji palielinājās (vidēji par 13% mēnesī), un 2017. gada janvārī jau sasniedza 0,31 EUR/kg, kas salīdzinājumā ar 2016. gada janvāri bija par 41% vairāk.Piena cenas pieaugumu izraisīja vairāki faktori:* pasaules tirgū kopumā samazinās piena piedāvājums – ražošana samazinās ES (tās iemesls ir gan tirgus situācija, gan arī ES atbalsts ražošanas samazināšanai gada pēdējā ceturksnī) un Austrālijā (nelabvēlīgi laikapstākļi);
* savukārt lielākajās importētājvalstīs – Ķīnā, Krievijā un Meksikā – palielinās imports reizē ar pieprasījumu pēc piena produktiem.

Lai arī Latvijas piena iepirkuma cena 2016. gada nogalē bija palielinājusies, tomēr piena ražotāji joprojām atrodas finansiālās grūtībās, ņemot vērā būtisko ieņēmumu samazinājumu, ar ko ražotāji nepārtraukti saskārās divu gadu periodā kopš importa embargo un ko tikai nelielā apmērā kompensēja šajā laikposmā piešķirtie ES un valsts ārkārtas atbalsta pasākumi. Turklāt Latvija saražo ievērojami vairāk piena, nekā ir nepieciešams vietējam patēriņam. Piemēram, 2015. gadā Latvijā tika saražotas 978,1 tūkst. tonnas piena, no kura vairāk nekā puse (55%) tika eksportēta gatavās produkcijas veidā. Tas nozīmē, ka Latvijas piena nozare ir izteikti atkarīga no eksporta, un tādējādi norises piena produktu ārējos tirgos ļoti būtiski ietekmē arī cenu un tirgus tendences Latvijā. Kaut gan piena nozares pārstāvji Latvijā atšķirībā ar citām nozarēm, ko aptvēra Krievijas importa embargo, visaktīvāk meklēja jaunus eksporta tirgus, nozares eksporta rādītāji tik un tā turpina samazināties. To galvenokārt ietekmē gan pēc Krievijas embargo pieaugusī konkurence ārējos tirgos, gan arī apstāklis, ka pārtikas nozarē eksporta tirgus diversificēšana nav viegls process, jo tā ir saistīta ar laikietilpīgām procedūrām (sertifikāti, atļaujas, pārbaudes u.c.). Vienlaikus eksporta rādītāju samazināšanās nozīmē to, ka piena nozarei joprojām neizdodas pilnībā atgūties un lejupslīde turpinās. *Avots: ZM pēc EUROSTAT datiem*Pēc piena produktu ražotāju sniegtajām prognozēm var secināt, ka jau 2017. gada februārī sagaidāma Latvijas piena iepirkuma cenas samazināšanās, kas jāsaista ar vasaras sezonas tuvošanos un tātad ar piena ražošanas apjomu palielināšanos.Tas nozīmē, ka vasaras sezonā piena ražotājiem jārēķinās ar zemākām piena iepirkuma cenām. Taču 2016. gada otrajā pusgadā un 2017. gada janvārī novērotais piena iepirkuma cenas pieaugums daudziem piena ražotājiem nebija kompensējis iepriekš (Krievijas embargo ietekmē) piedzīvoto ieņēmumu samazinājumu, tāpēc gaidāmais piena iepirkuma cenas sezonālais samazinājums atkal saasinās piena ražotāju finansiālo situāciju. Lai mazinātu šo negatīvo ietekmi uz piena ražotāju finansiālo situāciju, ir nepieciešams izmantot regulas Nr. 2016/1613 2. pantā doto iespēju papildināt ES ārkārtas pielāgošanas atbalstu ar papildu atbalstu no valsts budžeta, lai mazinātu finansiālos zaudējumus piena ražotājiem un bankrota draudus.Šim nolūkam saskaņā ar anotācijas III sadaļas 7. punktā minēto budžetā ir iespējams piešķirt līdzekļus 7 milj. EUR apmērā, kas nozīmē 71,7% papildinājumu ES pielāgošanas atbalsta aploksnei.Tādējādi noteikumu projekts paredz kārtību papildu valsts atbalsta piešķiršanai.Saskaņā ar noteikumiem Nr.688 Latvijā ES ārkārtas pielāgošanas atbalsta saņemšanai izvirzītie objektivitātes kritēriji paredzēja, ka atbalstu var saņemt aktīvs piena ražotājs, t.i., ražotājs, kas tirgus traucējumu apstākļos līdz noteiktam datumam nav pārtraucis saimniecisko darbību attiecīgajā lauksaimniecības nozarē (t.i., kuram pēc stāvokļa 2016. gada 1. septembrī ganāmpulkā bija reģistrētas slaucamas govis; šāds ražotājs saņēma ES ārkārtas pielāgošanas atbalstu par visām tonnām piena, kas realizēts pārstrādei laikā no 2016. gada 1. marta līdz 31. augustam) un kas iesaistās kādā no šādām darbībām:1. ražošanas sašaurināšana (ārpus tās, kas tiek atbalstīta caur ES piena ražošanas samazināšanas atbalstu) vai nepaplašināšana;
2. maza mēroga lauksaimniecība;
3. vidi un klimatu saudzējošu ražošanas metožu izmantošana;
4. sadarbības projektu īstenošana;
5. kvalitātes shēmu vai projektu ar mērķi veicināt kvalitāti un pievienoto vērtību īstenošana.

Taču kopš 2016. gada 1. septembra ir pagājuši seši mēneši un daļa ražotāju, kas saņēma atbalstu saskaņā ar noteikumiem Nr. 688, ir pārtraukuši ražošanu. Ražotāju aiziešanu no nozares var skaidrot gan ar tirgus situācijas ietekmi (jāņem vērā, ka līdzšinējie atbalsti cenas lejupslīdi tomēr nekompensēja pilnībā), gan arī ar strukturāliem pārkārtojumiem nozarē, kas notiek nepārtraukti. Tādējādi, lai valsts papildu atbalstā saglabātu noteikto objektivitātes, tirgus un konkurences nekropļošanas principu, kā to nosaka regulas Nr. 2016/1613 2. pants, valsts papildu atbalsta izmaksāšanai ir nepieciešams pielāgot datumu, pēc kura tiek vērtēta ražotāja aktivitāte, lai nodrošinātu atbalsta mērķtiecīgu novirzīšanu tiem lauksaimniekiem, kas vēl joprojām turpina piena ražošanu.Pārējie atbalsta nosacījumi par atbalsttiesīgo pasākumu īstenošanu noteikumu projektā saglabāti tādi paši kā noteikumos Nr. 688, ņemot vērā to, ka līdz 2016. gada augustam Latvijā turpinājās piena iepirkuma cenas lejupslīde, kad ražotājus joprojām skāra ieņēmumu samazinājums, ko līdzšinējie ārkārtas atbalsta pasākumi nekompensēja pilnībā, un ražotāji izjuta nopietnas finanšu grūtības. Savukārt no 2017. gada septembra Latvijā bija vērojams piena iepirkuma cenas pieaugums.Atbalsta saņēmējus pēc noteiktajiem kritērijiem, pamatojoties uz Lauksaimniecības datu centra sniegto aktualizēto informāciju par reģistrētām slaucamām govīm pēc stāvokļa 2017. gada 1. janvārī, atlasīs, kā arī atbalstu aprēķinās un izmaksās Lauku atbalsta dienests.Atbilstoši regulas Nr. 2016/1613 1. panta 1.punkta 5.daļa un 2. panta 2. daļā noteiktajam, noteikumu projekts paredz, ka atbalstu neizmaksā pēc 2017. gada 30. septembra. . |
| 3. | Projekta izstrādē iesaistītās institūcijas | Lauku atbalsta dienests un Lauksaimniecības datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskā regulējuma mērķgrupas ir piena ražotāji, kuri saskaņā ar Lauksaimniecības datu centra piena reģistrā uzkrāto informāciju piegādā pienu pārstrādei un kuriem pēc stāvokļa 2017. gada 1. februārī atbilstoši normatīvajiem aktiem par lauksaimniecības un akvakultūras dzīvnieku, to ganāmpulku un novietņu reģistrēšanas kārtību, kā arī lauksaimniecības dzīvnieku apzīmēšanas kārtību ir reģistrēta vismaz viena slaucama govs.Pēc Lauksaimniecības datu centra datiem, šādu ražotāju ir 7759.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz piena ražotājam iesniegt pieteikumu atbalsta saņemšanai, jo katram ražotājam izmaksājamo atbalstu Lauku atbalsta dienests aprēķinās un pārskaitīs vienotajā zemkopības nozares informācijas sistēmā norādītajos attiecīgo ražotāju kontos. Atbalsta aprēķināšanai nepieciešamos datus Lauku atbalsta dienests iegūs no saviem reģistriem un Lauksaimniecības datu centra. Saskaņā ar Regulas Nr.2016/1613 2. panta nosacījumiem atbalsts jāizmaksā līdz 2017. gada 30. septembrim.  |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.** | Turpmākie trīs gadi (*euro*) |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2016. gadu | izmaiņas, salīdzinot ar kārtējo 2016. gadu | izmaiņas, salīdzinot ar kārtējo 2016. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 7 000 000 | 0 | 0 | 0 |
| 2.1. valsts pamatbudžets | 0 | 7 000 000 | 0 | 0 | 0 |
| 2.2. valsts speciālais budžets | 0 |  |  |  |  |
| 2.3. pašvaldību budžets | 0 |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar EK Regulu Nr. 1613/2016 valsts ES ārkārtas pielāgošanas atbalstu var papildināt ar papildu atbalstu no valsts budžeta.Kopējie izdevumi – **EUR 7 000 000:*** valsts ārkārtas pielāgošanas atbalsts piena ražotājiem – EUR 7 000 000.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Atbalsts piena ražotājiem ir paredzēts kā valsts līdzfinansējuma daļa ES ārkārtas pielāgošanas atbalstam. Atbalstu piena ražotājiem plānots izmaksāt 2017. gada pirmajā pusē.Pēc Ministru kabineta noteikumu projekta apstiprināšanas nepieciešamo finansējumu Zemkopības ministrija normatīvajos aktos noteiktajā kārtībā pieprasīs no 74. resora „Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, paredzot to Zemkopības ministrijas budžeta apakšprogrammā 64.08.00. „Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014–2020)”. |

*Anotācijas IV sadaļa – projekts šo jomu neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula Nr.2016/1613 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr. 2016/1613. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 2016/1613. 2. pants | 1.1., 1.2., 1.3., 1.4. un 1.5. apakšpunkts un 2. punkts | Ieviests pilnībā. | Netiek noteiktas stingrākas prasības.Projekts, ievērojot ar Regulā Nr. 2016/1613 doto izvēli, paredz, ka ES ārkārtas pielāgošanas atbalstu papildina ar papildu atbalstu no valsts budžeta. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Regulas Nr. 2016/1613. 2. pantā noteikts, ka valsts var papildināt ES ārkārtas pielāgošanas atbalstu ar papildu atbalstu no valsts budžeta. Saskaņā ar anotācijas II sadaļā minēto informāciju projekts paredz valsts papildu atbalsta piešķiršanu.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Noteikumu projekts 2017. gada 14. martā tika izsūtīts saskaņošanai nevalstiskajām lauksaimnieku organizācijām. |
| 2. | Sabiedrības līdzdalība projekta izstrādē  |  Nav zināma. |
| 3. | Sabiedrības līdzdalības rezultāti  | Nav zināma. |
| 4. | Saeimas un ekspertu līdzdalība | Noteikumu projekts šo jomu neskar. |
| 5. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Normatīvā akta izpildi nodrošinās Lauku atbalsta dienests, informācijas ieguvē sadarbojoties ar Lauksaimniecības datu centru. |
| 2. | Projekta izpildes ietekme uz pārvaldes funkcijām  | Noteikumu projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Noteikumu projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Noteikumu projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Noteikumu projekts šo jomu neskar. |
| 6. | Cita informācija | Nav |

Zemkopības ministrs Jānis Dūklavs

Orlova 67027376

Inga.Orlova@zm.gov.lv